b'\n_START_ARTICLE_\nGregory Hugh Wannier\n_START_SECTION_\n\xc5\xbdivljenje\n_START_PARAGRAPH_\nWannier je med letoma 1935 in 1936 predaval na Univerzi v \xc5\xbdenevi. Kot podiplomski \xc5\xa1tudent je med letoma 1936 in 1937 \xc5\xa1tudiral na Univerzi Princeton. Pou\xc4\x8deval je na ve\xc4\x8d ameri\xc5\xa1kih univerzah, nekaj \xc4\x8dasa pa je delal v industriji. Leta 1961 je od\xc5\xa1el na Univerzo Oregona v Eugeneu.\n_START_SECTION_\nDelo\n_START_PARAGRAPH_\nRazvil je ortogonalne funkcije, ki so znane kot Wannierove funkcije. Te funkcije se uporabljajo v teoriji fiziki trdne snovi. Veliko je prispeval tudi k razvoju Isingovega modela (teorija feromagnetizma), ki se imenuje po nem\xc5\xa1kem fiziku Ernstu Isingu (1900\xe2\x80\x931998)._NEWLINE_Objavil je ve\xc4\x8d pomembnih \xc4\x8dlankov o zna\xc4\x8dilnostih kristalov, delal s podiplomskimi \xc5\xa1tudenti in gostujo\xc4\x8dimi profesorji. Objavil je u\xc4\x8dbenik o fiziki trdne snovi in statisti\xc4\x8dni mehaniki.'